E L Ő T E R J E S Z T É S

**Szombathely Megyei Jogú Város Közgyűlése Gazdasági és Jogi Bizottsága**

**2024. december 16-i rendes ülésére**

Javaslat a VARCITIES projekttel kapcsolatos döntés meghozatalára

#### Szombathely Megyei Jogú Város Önkormányzata a JUSTNature projektben együttműködik a máltai Gzira városával. Gzirától felkérést kaptunk arra, hogy vegyünk részt másik projektjükben, a szintén Horizont 2020-as VARCITIES-ben, az együttműködési-tudásátadási hálózat egyik külső tagjaként. Ez nem jelenti azt, hogy mi ott projektpartnerekké válnánk, és nem jelent pénzügyi kötelezettségvállalást sem. Online részvételt jelent az általuk szervezett 1-2 workshopon, tapasztalatcserét, és esetleg azt, hogy social media felületeinken megosztunk egy-két hírt róluk (nem kötelező).

#### A VARCITIES projekt célja, hogy megvalósított példákkal mutassa meg, hogyan válhatnak a városok teljes mértékben emberközpontúvá. Fenntartható modelleket kíván felmutatni a nők, gyermekek, fiatalok, középkorúak és idősek egészségének és jólétének növelésére különböző éghajlati viszonyokon. A városi nyilvános terekre a projekt emberközpontú terekként gondol, amelyek támogatják a kreativitást, az inkluzivitást, az egészséget és a jólétet.

#### A projekt várható befejezése 2025 augusztusa.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2024. december „ ”**

**/: dr. Horváth Attila :/**

**Melléklet:** magyar és angol nyelvű szándéknyilatkozat

**Határozati javaslat**

**……../2024. (XII. 16.) GJB. sz. határozat**

1. A Gazdasági és Jogi Bizottság – az SZMSZ 51. § (3) bekezdés 25. pontjában kapott felhatalmazással - egyetért azzal, hogy Szombathely Megyei Jogú Város Önkormányzata az együttműködési-tudásátadási hálózat egyik külső tagjaként részt vegyen a Horizont 2020 VARCITIES projektben.

2. A Bizottság felhatalmazza a polgármestert, hogy a projektben való részvételhez szükséges intézkedéseket megtegye.

**Felelős:** Dr. Horváth Attila alpolgármester

 Dr. Károlyi Ákos jegyző

 (A végrehajtásért felelős:

 dr. Gyuráczné dr. Speier Anikó, a Városüzemeltetési és Városfejlesztési Osztály vezetője)

**Határidő:** azonnal